11.10.2014 Jurnalul Oficial al Uniunii Europene L 295/47 REGULAMENTUL DE PUNERE ÎN APLICARE (UE) NR. 1069/2014 AL COMISIEI din 10 octombrie 2014 de derogare de la Regulamentul (CE) nr. 73/2009 al Consiliului în ceea ce priveşte perioada de reţi- nere pentru primele pentru vacile care alăptează pentru anul 2014 în Spania COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 şi de abrogare a Regulamentului (CE) nr. 1782/2003 (/), în special articolul 142 litera (1), întrucât: (1) În conformitate cu articolul 111 alineatul (2) al doilea paragraf din Regulamentul (CE) nr. 73/2009, agricultorilor le poate fi acordată o primă pentru vacile care alăptează, cu condiția ca aceştia să deţină în exploatația lor un anumit număr de animale timp de cel puțin șase luni consecutive din ziua depunerii cererii privind prima pentru vacile care alăptează. Aceeaşi obligație se aplică în cazul în care statele membre acordă, în temeiul articolului 111 alineatul (5) din Regulamentul (CE) nr. 73/2009, o primă națională suplimentară pentru vacile care alăptează. (2) Spania a informat Comisia că părţi ale țării sunt afectate de o perioadă de secetă excepțională și de lungă durată, care are drept consecință un deficit pluviometric ridicat față de media pe termen lung, ca urmare a unui număr insuficient de zile cu precipitații semnificative începând cu 1 octombrie 2013. Această situație de durată duce la epuizarea terenurilor de pășunat, precum și la o penurie de furaje și/sau la calitatea mai slabă a acestora, creând astfel o situaţie economică extrem de dificilă pentru agricultorii aflați în zonele afectate de secetă, care cresc şepte- luri întregi ca parte a unor sisteme extensive de reproducere şi care trebuie să respecte perioada de reținere prevă- zută la articolul 111 alineatul (2) al doilea paragraf din Regulamentul (CE) nr. 73/2009. (3) Această situație a condus la o situație de urgență, caracterizată de grave probleme practice și specifice pentru cres- cătorii de vaci care alăptează ca urmare a creşterii costurilor pentru hrănirea şi adăparea animalelor. Prin urmare, pentru a permite crescătorilor de vaci care alăptează, aflați în zonele afectate de secetă, să își onoreze angajamen- tele financiare fără a-şi pierde dreptul de a beneficia de prime pentru vacile care alăptează, în conformitate cu arti- colul 111 din Regulamentul (CE) nr. 73/2009, este oportun să se scurteze durata perioadei de reținere prevăzută la articolul 111 alineatul (2) al doilea paragraf din regulamentul menționat anterior în ceea ce privește anul de cerere 2014. (4)  În funcţie de datele la care au fost depuse, în termenul stabilit de Spania, cererile privind prima pentru vacile care alăptează, perioada de reținere prevăzută la articolul 111 alineatul (2) din Regulamentul (CE) nr. 73/2009 poate să se încheie, cel mai devreme, la 2 septembrie 2014 și, cel mai târziu, la 10 decembrie 2014. Pentru a le permite tuturor agricultorilor în cauză să beneficieze de derogare, este oportun ca prezentul regulament să se aplice retro- activ. (5)  Măsurile prevăzute de prezentul regulament sunt conforme cu avizul Comitetului privind plățile directe, ADOPTĂ PREZENTUL REGULAMENT: Articolul 1 În ceea ce priveşte anul calendaristic 2014, prin derogare de la articolul 111 alineatul (2) al doilea paragraf din Regula- mentul (CE) nr. 73/2009, perioada minimă de reținere menționată la acest articol se reduce la cinci luni consecutive din ziua depunerii cererii privind prima pentru vacile care alăptează. Primul paragraf se aplică agricultorilor care se află în comunitățile autonome spaniole enumerate în anexa la prezentul regulament. () JOL30,31.1.2009,p.156.